City aréna Prievidza

City aréna Prievidza, do roku 2009 pôvodne Viacúčelová športová hala, bola postavená v roku 1977 ako združená investícia ULB š.p. Prievidza a mesta Prievidza. Išlo v tom čase o jednu z najmodernejších športových hál na území Česko-Slovenska[chýba zdroj]. Pre rozvíjajúci sa basketbal, zápasenie a gymnastiku sa na veľa rokov stala domovským stánkom. Basketbal v Prievidzi Viacúčelová športová hala od začiatku pôsobila ako domáci stánok športového kolektívu regiónu Hornej Nitry. Basketbalisti BC Prievidza získali v športovej hale v rokoch 1989 a 1993 dva tituly majstrov Česko-Slovenska. A následne aj dva majstrovské tituly Slovenska v rokoch 1994 a 1995. V roku 1996 tu domáci basketbalisti dokázali zvíťaziť v európskej Superlige. Významné podujatia a zápasy v Športovej hale v Prievidzi ME 1980 v zápasení v oboch štýloch, 20. 4. 1980 – 27. 4. 1980 MS 1991 juniorov do 20 rokov v zápasení v oboch štýloch, 11. 7. – 19. 7. 1991 Medzinárodné majstrovstvá Česko-Slovenska v stolnom tenise, 18. 2. – 21. 2. 1983, víťazi dvojhier: Ulf Bengtsson (Švédsko), Marie Hrachová (Česko-Slovensko) Česko-Slovensko – Výber Európy 89 : 99, basketbalový zápas, 26. 6. 1979 Česko-Slovensko – Sovietsky zväz 85 : 76, kvalifikácia o postup na ME 1991 v basketbale mužov, 22. 11. 1989 predkvalifikačná fáza o postup na ME 1995 v basketbale mužov, 22. 6. – 26. 6. 1993, Slovensko víťazom turnaja bez prehry, výsledky Slovenska: Česko 80 : 74, Poľsko 74 : 70, Portugalsko 102 : 71, Švajčiarsko 95 : 60, Cyprus 78 : 64 kvalifikácia o postup na ME 1995 v basketbale mužov, zápasy Slovenska v Prievidzi: Chorvátsko 90 : 92, Švédsko 81 : 69, Belgicko 73 : 71 Referencie Externé odkazy Oficiálna stránka športovej haly